CELEX: 32001R1578
Language: ro
Date: 2001-08-01 00:00:00
Title: Regulamentul (CE) nr. 1578/2001 al Comisiei din 1 august 2001 de stabilire a zonelor de producție sensibile și/sau a grupelor de soiuri de calitate superioară scutite de aplicarea programului de răscumpărare a cotelor pentru tutunul brut

03/Volumul 38
            
            
               RO
            
            
               Jurnalul Ofícial al Uniunii Europene
            
            
               236
            
         32001R1578
   
               L 209/13
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1578/2001 AL COMISIEI
   
   din 1 august 2001
   de stabilire a zonelor de producție sensibile și/sau a grupelor de soiuri de calitate superioară scutite de aplicarea programului de răscumpărare a cotelor pentru tutunul brut
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2075/92 al Consiliului din 30 iunie 1992 privind organizarea comună a pieței în sectorul tutunului brut (1), astfel cum a fost modificat ultima dată prin Regulamentul (CE) nr. 1336/2000 (2), în special articolul 14a,
   întrucât:
   
               (1)
            
            
               Conform articolului 34 alineatul (2) din Regulamentul (CE) nr. 2848/98 al Comisiei din 22 decembrie 1998 de stabilire a normelor de aplicare a Regulamentului (CEE) nr. 2075/92 al Consiliului privind sistemul de prime, cotele de producție și ajutorul specific acordat grupurilor de producători în sectorul tutunului brut (3), astfel cum a fost modificat ultima dată prin Regulamentul (CE) nr. 1441/2001 (4), Comisia trebuie să stabilească, pe baza propunerilor statelor membre, care dintre zonele de producție sensibile și/sau grupele de varietăți de calitate superioară, până la cel mult 25 % din pragul de garanție al fiecărui stat membru, sunt exceptate de la aplicarea programului de răscumpărare a cotelor.
            
         
               (2)
            
            
               La cererea anumitor state membre, ar trebui definite grupele de soiuri de calitate ridicată în cauză.
            
         
               (3)
            
            
               Deoarece articolul 35 alineatul (2) din Regulamentul (CE) nr. 2848/98 stipulează că statul membru trebuie să-și facă publică intenția de a vinde de la 1 septembrie astfel încât alți producători să poată cumpăra cota înainte ca aceasta să fie efectiv răscumpărată, prezentul regulament trebuie aplicat de la 31 august 2001.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului de gestionare a tutunului,
            
         ADOPTĂ PREZENTUL REGULAMENT:
   Articolul 1
   Cantitățile pentru grupele de varietăți de calitate superioară scutite de răscumpărarea cotelor pentru recolta din 2001 sunt următoarele:
   
                
            
            
               În Portugalia:
               
                           Grupa I
                        
                        
                           1 251 tone
                        
                     
                           Grupa II
                        
                        
                           283 tone
                        
                     
         
                
            
            
               În Franța:
               
                           Grupa I
                        
                        
                           1 432,606 tone
                        
                     
                           Grupa II
                        
                        
                           2 492,750 tone
                        
                     
                           Grupa III
                        
                        
                           1 004,381 tone
                        
                     
         Articolul 2
   Prezentul regulament intră în vigoare la data publicării în Jurnalul Oficial al Comunităților Europene.
   
   Se aplică de la 31 august 2001.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 august 2001.
      
         
            Pentru Comisie
         
         Frederik BOLKESTEIN
         
         
            Membru al Comisiei
         
      
   
   
      (1)  JO L 215, 30.7.1992, p. 70.
   
      (2)  JO L 154, 27.6.2000, p. 2.
   
      (3)  JO L 358, 31.12.1998, p. 17.
   
      (4)  JO L 193, 17.7.2001, p. 5.